[{"text_idx": "#000000", "text": "\"Verdo estas oro\". Jen la simpla frazo konata en C\u0302inio fakte originas el vilag\u0302o Yu en provinco Zhejiang, sudorienta C\u0302inio, kiu estis iam perpleksigata de poluado. La 15-an de au\u0306gusto, Xi Jinping, tiama sekretario de la komitato de la Partio por Zhejiang-provinco, faris esploron en vilag\u0302o Yu, Anji-gubernio, Huzhou-urbo. Li plene aprobis agmanieron de la vilag\u0302o fermi kaj haltigi minejojn kaj cementejojn, kaj unuafoje elmetis la disvolvan ideon, nome \"Verdo estas ordo\", kiu klare direktis la vilag\u0302on Yu al vojo de verda disvolvo."}, {"text_idx": "#000003", "text": "15 jarojn poste en marto de 2020, Xi Jinping revizitis vilag\u0302on Yu. Vidinte la realigon de deziro de Yu pri bela vilag\u0302o, Xi diris: \"La tempo rapide forpasis, la pasinta vilag\u0302o restas fres\u0302a en mia memoro. La nuna atingo de la vilag\u0302o Yu pruvas g\u0302ustecon de vojo de verda disvolvo. Ni devas firme persisti en dau\u0306ripova disvolvo, kaj ekonomia disvolvo devas ne kosti ekologion, c\u0302ar ekologio mem estas ekonomio, se vi protektus g\u0302in, vin repagos g\u0302i.\""}, {"text_idx": "#000004", "text": "En C\u0302inio, pli kaj pli da lokoj mars\u0302as sur la nova vojo, ke ekonomia disvolvo kaj media protektado harmonie kunekzistas. \"Verdo g\u0302uste estas oro\", la verda transformo tra la tuta lando alportis profundan s\u0302ang\u0302on de ideoj kaj manieroj pri disvolvo."}, {"text_idx": "#000006", "text": "Konstruado de ekologia civilizacio estas merita en la nuneco kaj utila al la estonteco. Kiel diris c\u0302ina prezidanto Xi Jinping: \"Ni devas protekti ekologian medion kiel niajn okulojn, trakti ekologian medion kiel la vivon, komune konstrui bazon de ekologia civilizacio kaj mars\u0302i kune sur la vojo de verda disvolvo! Se homoj farus malordan ekspluaton kaj krude rabus la naturon, do la homaro certe estos severe punata de la naturo. Se homoj racie utiligus kaj amike protektus la naturon, do la homaro certe ricevos malavaran repagon de la naturo. Ni devas konservi ekologian g\u0302eneralan ekvilibron sur la tero, por ke niaj posteuloj ne nur g\u0302uu abundajn materialojn, sed ankau\u0306 rigardu supren al la stelplena c\u0302ielo, vidu verdajn montojn kaj flaru aromon de floroj.\u201d"}]